Základná škola s materskou školou (Zalužice)

Základná škola s materskou školou Zalužice je základná škola v obci Zalužice. Od 1. septembra 2004 bola zlúčená s materskou školou v rámci pôsobnosti zriaďovateľa, ktorým je obec Zalužice.

Od 1. septembra 1999 je riaditeľom Mgr. Michal Danočko.

Základom školského vzdelávacieho programu "Cesta k osobnosti" je výrok gréckeho matematika a filozofa Pytagora "Účelom všetkej výchovy je prebudiť génia v človeku." Tvorba jedinečnej osobnosti žiaka sa dá dosiahnuť budovaním hrdosti na obec a región, v ktorej žijeme, na ich kultúru a prírodu a najmä pestovanie úcty k minulým pokoleniam, ktoré nám zanechali naše dedičstvo.

História

Základná škola

Malé Zalužice
V Malých Zalužiciach ako prvá škola bola gréckokatolícka. Podľa ústneho podania škola bola založená niekedy v 17. storočí. Vyučovalo sa po maďarsky. Štátna ľudová škola bola postavená v r. 1906. Bola to nová základná škola  jednotriedna s bytom pre učiteľa. Vyučovalo sa po maďarsky až do konca 1. svetovej vojny. Ako prvý vyučoval Eugen Balay. Učil až do príchodu Vojtecha Mervu s manželkou v r. 1923. Vyučovalo sa v štátnej, ale aj cirkevnej škole.

Veľké Zalužice
Vo Veľkých Zalužiciach prvé dejiny školy sa začínajú niekedy v 17. storočí. Škola bola na rôznych miestach. V r. 1859 bol pridelený pozemok, na ňom bola vystavená škola, ktorá v r. 1887 zhorela. V r. 1903 bola vybudovaná nová škola. Jedným z najstarších učiteľov na ktorého sa občania pamätajú bol Ján Papp. Po ňom od r. 1859 pôsobil Michal Beňo, neskôr Michal Melega a František Kraus. 

1. októbra 1929 bola zriadená Obecná ľudová škola, dvojtriedna. Riaditeľom bol Ludovít Kraus. V r. 1945 bol vydaný zákon, ktorým všetky školy boli zoštátnené. Boli štátne ľudové školy. V r. 1948 vznika národná škola. 1. septembra 1953 bola zriadená Osemročná stredná škola, riaditeľom bol Július Kusý. Od r. 1953 boli Malé Zalužice spádová obec. Školu navštevovali deti z V. Zalužíc, Hažína a Lúčok od 5. ročníka. Výuka od prvého ročníka začala v r. 1973, spolu s deťmi zo Závadky. 

Ďalší riaditelia ktorí tu pôsobili: vo V. Zalužiciach – Korčinský, v M. Zalužiciach – Jacko, Janošov, Varga, Tkačík, Karšňáková, Rovňak.

Materská škola
História materskej školy siaha do obdobia päťdesiatych rokov až po dnešok.

Z kroniky materskej školy Malé Zalužice 
Materská škola bola zriadená v roku 1950, napriek odporu rodičov a už v rokoch 1953 – 54 bolo do nej zapísaných 30 detí. Do funkcie učiteľky nastúpila Anna Parizová.
V školskom roku 1972 – 73 spojením obcí Veľké a Malé Zalužice dostala škola nové pomenovanie – I. Materská škola Zalužice. V materskej škole sa konalo metodické združenie s praktickou ukážkou z pracovnej výchovy.
V školskom roku 1977 – 78 sa začali práce na údržbe novej materskej školy. Deti a učiteľky nadviazali družbu s deťmi materskej školy v Poľsku, ktorú aj navštívili.

Z kroniky materskej školy Veľké Zalužice

 1952 – V tomto roku bola zriadená materská škola v dome bývalého majiteľa Jozefa Kubíka. Učiteľkou bola Mária Andrejcová z Malčíc okres Michalovce.
 1957 – 58 – V tomto školskom roku bolo v materskej škole zapísaných iba 5 detí. Návšteva učiteľky v rodinách pomohla zvýšiť dochádzku detí. Ešte v tomto školskom roku sa konalo v škole metodické združenie. Praktický výstup bol z telesnej výchovy.
 1959 – 60 – Do materskej školy sa zapísalo 30 detí, ale tento stav sa znížil pre epidémiu infekčnej žltačky. Zmeny nastali v učiteľskom kolektíve. Do funkcie riaditeľky nastúpila p. Imrichová, učiteľkou bola p. Šoltysová.
 1961 – 62 – Deti s rodičmi sa zúčastnili výletu v Herľanoch pri Košiciach. Najväčším zážitkom pre nich bolo vystrekovanie gejzíru.
 1964 – 65 – V škole bola prevedená inšpekcia okresnou školskou inšpektorkou Kondášovou. Vyskytla sa infekčná choroba zápal príušných žliaz (mumps).
 1970 – 71 – Materská škola dostala finančné prostriedky 15 000 Kčs. Vykonali sa práce na školskej budove, previedol sa náter strechy a opravili sa odkvapové rúry a žľaby.
 1972 – 73 – Po zlúčení obcí Veľké a Malé Zalužice dostala škola nový názov – II. Materská škola Zalužice. Od Miestneho národného výboru škola dostala mimoriadne finančné prostriedky, za ktoré nakúpila dve naftové piecky, paplóny a oblečenia a hračky pre deti.
 1974 – 75 – Združenie rodičov a priateľov školy a kolektív materskej školy sa rozhodli finančne prispieť na pomoc Detskému mestečku v Zlatovciach opusteným deťom, ktoré tu našli svoj nový domov. K dobrému pocitu prispelo poďakovanie od riaditeľstva Detského mestečka.
 1979 – 80 – Zlepšilo sa materiálne vybavenie školy zakúpením nového nábytku do herne.
 1981 – 82 – Spoločne s I. materskou školou sa uskutočnili branno-športové hry na miestnom ihrisku.

 1987 – 88 – Mesiac december v roku 1987 bol pre 46 detí I. a II. materskej školy veľmi významný. Začala sa prevádzka v novej budove, kde sa obidve materské školy presťahovali. Škola začala písať svoju novú históriu ako dvojtriedna materská škola. Riaditeľkou bola Katarína Korinková.
 1993 – 94 – Školu začali navštevovať deti zo spádovej obce Lúčky, no napriek tomu počet detí bol taký nízky, že bola zrušená jedna trieda.
 2000 – 01 – Významnou udalosťou boli oslavy 50. výročia založenia prvej materskej školy v Zalužiciach.
 2004 – 05 – Tento školský rok bol prelomovým. Materská škola prešla na právny subjekt so základnou školou a nesie nový názov Základná škola s materskou školou Zalužice. Deti materskej školy sa v tomto školskom roku presťahovali do budovy základnej školy.

Realizované projekty 
2003 – prázdninové Školské dvory
2004 – Otvorená škola oblasť športu : projekt Otvorené brány
2005 – projekt programu Školy pre budúcnosť "Magočki znamenajú jadierka"
2005 – projekt Digitálni štúrovci na školách 2005
2006 – projekt Digitálni štúrovci na školách 2006
2007 – projekt z fondu Úsmev ako dar – Spolužitie v pohybe
2009 - Škola priateľská k deťom - UNICEF
2009 - Enviroprojekt 2009
2010 - projekt programu Školy pre budúcnosť "Aj tak budem rytierom"
2010 - Ďalšie vzdelávanie učiteľov informatiky na ZŠ a SŠ (prebieha)
2010 - Modernizácia vzdelávacieho procesu na ZŠ a SŠ (prebieha)

Súčasnosť 
Škola má za sebou v minulých školských rokoch množstvo aktivít – organizuje regionálnu súťaž v speve ľudovej piesne „Ej zalužicki poľo“ v spolupráci so Zemplínskym osvetovým strediskom Michalovce, bola a je aktívne zapojená do projektov "Zdravá škola", "Digitálne štúrovstvo na školách", "Spolužitie v pohybe", "Enviroprojekt", "Školy pre budúcnosť" Konta Orange, "Modernizácia vzdelávacieho obsahu na ZŠ a SŠ" a "Ďalšie vzdelávanie učiteľov informatiky na ZŠ a SŠ".

Na škole pôsobí elektronická verzia žiackeho školského časopisu Šarkanik. Názov časopisu je skratkou zo „školské a regionálno kultúrno aktuálne novinky“. Je vydávaný formou weblogu, postaveného na redakčnom systéme Opiner CMS. Obsahovo je zameraný na pôvodnú žiacku tvorbu, doplňanú rozhovormi s učiteľmi a bývalými žiakmi. Poskytuje prehľad vybraných aktualít zo školy a Internetu.

Absolventi 
Michal Dorič, poslanec Národného zhromaždenia 1. ČSR
Michal Palovčík, hudobný vedec, kritik, publicista
Ľudmila Lakomá-Krausová, akademická maliarka
brigádny generál Ing. Milan Maxim, pridelenec obrany Slovenska v Česku
Ing. Pavol Šepeľák, veľvyslanec Česka v Lotyšsku (2011-2015), Generálny konzul Česka v Los Angeles, USA

Referencie

Zdroje
 školský vzdelávací program Cesta k osobnosti
 školské kroniky
 Zalužice - 750. výročie prvej písomnej zmienky, OcÚ Zalužice, 1999

Externé odkazy
 Základná škola s materskou školou Zalužice 
 Šarkanik – školský internetový časopis 

Základné školy na Slovensku
Školy v okrese Michalovce